Працягласць Крыжовай дарогі складае каля двух з паловай кіламетраў, таму людзі былі стомленыя, бо прайсці такі немалы шлях па лясных сцежках не такая ўжо і лёгкая справа. Але Крыжовая дарога таму так і называецца, што мы, разважаючы аб пакутах і ахвяры Езуса Хрыста, таксама павінны нечым ахвяраваць. І, нягледзячы на стомленасць, людзі былі шчаслівыя. Шчаслівыя таму, што прайшлі гэты шлях, што з імі разам маліўся прадстаўнік Апостальскай сталіцы, што дачакаліся часу, калі можна не баяцца вызнаваць сваю веру.